
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση άρθρων της 41637/ΔΙΟΕ769/ 

8.12.2000 κοινής απόφασης των Υπουργών Εσωτε¬ 
ρικών, Δημόσιας Διοίκησης και Αποκέντρωσης και 
Εθνικής Οικονομίας και Οικονομικών (ΦΕΚ 1502/ 
τΑ/8-12-2000). 1 

Έγκριση χρησιμοποίησης υπαλλήλων της Γ.Γ.ΕΣΥΕ 
μονίμων και επί συμβάσει για την απασχόλησή τους 
με την επεξεργασία των στοιχείων της Βασικής 
Έρευνας Διάρθρωσης Γεωργικών και Κτηνοτροφι- 
κών Εκμεταλλεύσεων έτους 1999/2000, (Απογρα- 
φή Γεωργίας-Κτηνοτροφίας) πέραν του κανονικού 
και του συνήθους υπερωριακού ωραρίου εργασίας 


των Δημοσίων Υπηρεσιών και καθορισμός της κατ’ 
αποκοπήν αμοιβής τους. 2 

Τροποποίηση της απόφασης συγκρότησης της Επι¬ 
τροπής Μητρώου Εργοληπτικών Επιχειρήσεων.... 3 


Ορισμός Σχολείων Πρωτοβάθμιας Εκπαίδευσης για 
πρακτική άσκηση φοιτητών των Παιδαγωγικών 
Τμημάτων Δημοτικής Εκπαίδευσης & Νηπιαγωγών 
Φλώρινας. 4 

Λεπτομέρειες εφαρμογής της Κοινής Υπουργικής 
Απόφασης 40420/28-2-2001 «Διοικητικά μέτρα μεί¬ 
ωσης περιβαλλοντικής επιβάρυνσης και στήριξης 
της βαμβακοκαλλιέργειας για την εμπορική περίο¬ 


δο 2001-2002». 5 

Διορισμός μελών της Επιτροπής Ναρκωτικών. 6 

Συγκρότηση Επιτροπών Επίλυσης Οικονομικών Δια¬ 
φορών Προπονητών Καλαθοσφαίρισης. 7 

Καθορισμός κλάσεων ενσήμου Ελληνικής Αστυνομίας 
από δραχμές σε ΕΥΡΩ. 8 

Έγκριση κανονισμού και άδεια σύστασης των αμοιβαί¬ 
ων κεφαλαίων «ΕΡΜΗΣ ΕΥΡΩΠΑΪΚΟ ΜΕΤΟΧΩΝ 
ΕΞΩΤΕΡΙΚΟΥ» και «ΕΡΜΗΣ ΙΙ.δ. ΤΕΟΗΝΟΕΟΟΥ 
ΜΕΤΟΧΩΝ ΕΞΩΤΕΡΙΚΟΥ». 9 


ΑΠΟΦΑΣΕΙ Σ 

Αριθ. 14536/ΔΙΟΕ 187 (1) 

Αντικατάσταση άρθρων της 41637/ΔΙΟΕ769/8.12.2000 
κοινής απόφασης των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Οικο¬ 
νομίας και Οικονομικών (ΦΕΚ 1502/τΑ/8-12-2000) 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 28 και το άρθρο 29 Ατού Ν.1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α) όπως συ¬ 
μπληρώθηκε με το άρθρο 27 του Ν.2081/92 (ΦΕΚ 154/Α) 
και τροποποιήθηκε με το άρθρο 1 παρ.2 ατού Ν.2469/97 
(ΦΕΚ38/Α). 

2. Το Νόμο 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ 251/τ.Α/14.11.2000). 

3. Το ΚΠΣ 2000-2006 και ειδικότερα το επιχειρησιακό 
πρόγραμμα «Κοινωνία της Πληροφορίας», την αρμοδιό¬ 
τητα διαχείρισης και εφαρμογής του οποίου έχουν το 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και το Υπουργείο Εθνικής Οικονομίας σύμφωνα 
με το άρθρο 24παρ.1 του νόμου 2860/2000. 

4. Την κοινή υπουργική απόφαση με αρ. πρωτ. 
41637/ΔΙΟΕ769/08.12.2000 (ΦΕΚ 1502/08.12.2000) «Σύ¬ 
σταση Ειδικής Γραμματείας για την Κοινωνία της Πληρο¬ 
φορίας». 

5. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπισθεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Την αντικατάσταση των άρθρων 3 και 4 της υπ’αριθμ. 
πρωτ. 41637/ΔΙΟΕ769/08.12.2000 κοινής απόφασης των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Οικονομίας και Οικονομικών (ΦΕΚ 
1502/τΑ/8-12-2000), ως εξής: 

Άρθρο 3 

Αρμοδιότητες Υπηρεσίας Διαχείρισης Επιχειρησιακού 
Προγράμματος «Κοινωνίατης Πληροφορίας» 

Οι αρμοδιότητες της Υπηρεσίας Διαχείρισης Επιχειρη- 

σιακού Προγράμματος «Κοινωνία της Πληροφορίας» πε- 
ριγράφονται στο άρθρο 4 του Ν. 2860/2000 και κατανέ- 
μονται μεταξύ των μονάδων της ως εξής: 

Μονάδα Α' Προγραμματισμού Ε.Π. - Αξιολόγησης 

1. Μεριμνά για την κατάρτιση του συμπληρώματος προ¬ 
γραμματισμού και τις προσαρμογές του μετά από συνερ¬ 
γασία με τις αρμόδιες υπηρεσίες και όργανα για τον προ¬ 
γραμματισμό και για την υποβολή του στην επιτροπή πα¬ 
ρακολούθησης του επιχειρησιακού προγράμματος. 
Επεξεργάζεται και εισηγείται τα κριτήρια ένταξης των 
πράξεων στα μέτρα του επιχειρησιακού προγράμματος. 

2. Συντάσσει την ετήσια και τελική έκθεση του επιχειρη¬ 
σιακού προγράμματος και μεριμνά για την υποβολή τους 
στην επιτροπή παρακολούθησης, στη διαχειριστική αρχή 
του ΚΠΣ και τη διαβίβασή τους στην Επιτροπή. 

3. Οργανώνει και παρακολουθεί την ενδιάμεση αξιολό¬ 
γηση του επιχειρησιακού προγράμματος σε συνεργασία 
με τη διαχειριστική αρχή του ΚΠΣ. Επεξεργάζεται προτά¬ 
σεις για την αξιοποίηση των αποτελεσμάτων της ενδιάμε¬ 
σης αξιολόγησης. 

4. Οργανώνει και παρακολουθεί τη δημοσιότητα του 
επιχειρησιακού προγράμματος σε συνεργασία με τη δια¬ 
χειριστική αρχή του ΚΠΣ. 

5. Παρακολουθεί την πορεία εφαρμογής του επιχειρη¬ 
σιακού προγράμματος στα πλαίσια των κοινωνικοοικονο¬ 
μικών συνθηκών του τομέα, των τεθέντων στόχων και ει¬ 
δικότερα όσον αφορά τους ποσοτικοποιημένους δείκτες 
και τις προοπτικές εξέλιξης και εισηγείται μέτρα αναθεώ¬ 
ρησής του. Επίσης παρακολουθεί την πρόοδο συναφών 
με το επιχειρησιακό πρόγραμμα «Κοινωνία της Πληροφο¬ 
ρίας» έργων άλλων επιχειρησιακών προγραμμάτων. 

6. Συνεργάζεται με τη διαχειριστική αρχή του ΚΠΣ, την 
Επιτροπή Παρακολούθησης του επιχειρησιακού προ¬ 
γράμματος και την Επιτροπή ΕΚ για την παροχή σε αυτές 
κάθε πληροφορίας που ζητείται στο πλαίσιο εφαρμογής 
του επιχειρησιακού προγράμματος. Επίσης μεριμνά για 
την εφαρμογή και εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για τη 
σωστή λειτουργία της διαχειριστικής αρχής. Επίσης συ¬ 
νεργάζεται με άλλες αρμόδιες υπηρεσίες και δημόσιους 
φορείς για θέματα του επιχειρησιακού προγράμματος. 

7. Μεριμνά για την επεξεργασία, εκπόνηση και εισήγη¬ 
ση των θεμάτων σε συνεργασία με τις υπόλοιπες μονάδες 
στην Επιτροπή Παρακολούθησης στο πλαίσιο του κανονι¬ 
σμού λειτουργίας της. 

8. Μεριμνά για την αποστολή στην Επιτροπή ΕΚ όλων 
των τυποποιημένων αρχείων (ίΐεΐίϋθε) που προβλέπονται 
για την ηλεκτρονική διασύνδεση με την επιτροπή ΕΚ για 
το επιχειρησιακό πρόγραμμα στο πλαίσιο του προγραμ¬ 
ματισμού. 

Μονάδα ΒΙ' Παρακολούθησης και Διαχείρισης: Άξονες 

1,2 

1. Μεριμνά για την εφαρμογή των διαδικασιών ένταξης 
των πράξεων στον Άξονα 1 «Παιδεία και Πολιτισμός» και 
στον Άξονα 2 «Εξυπηρέτηση του Πολίτη και Βελτίωση της 
Ποιότητας Ζωής» του επιχειρησιακού προγράμματος και 
παρακολουθεί την πορεία εφαρμογής τους. Στο πλαίσιο 
αυτό: 

α) Μεριμνά για την ενημέρωση των κατηγοριών τελικών 
δικαιούχων που προβλέπονται στο συμπλήρωμα προ¬ 
γραμματισμού με βάση και τις οδηγίες της διαχειριστικής 
αρχής του ΚΠΣ. 


β) Συγκεντρώνει και ελέγχειτηνπληρότητατων στοιχεί¬ 
ων των προτάσεων που υποβάλλονται. 

γ) Αξιολογεί τις προτάσεις που υποβάλλονται, εφαρμό¬ 
ζοντας τα κριτήρια ένταξης των πράξεων στα μέτρα του 
επιχειρησιακού προγράμματος. 

δ) Μεριμνά για έκδοση των αποφάσεων ένταξης των 
πράξεων στα μέτρα του επιχειρησιακού προγράμματος 
μετά την ολοκλήρωση της διαδικασίας διατύπωσης γνώ¬ 
μης της διαχειριστικής αρχής του ΚΠΣ και των αρμοδίων 
Υπουργείων σύμφωνα με την παράγραφο 2 του άρθρου 5 
του Ν. 2860/2000 καθώς και την παράγραφο 1γ του άρ¬ 
θρου 21 του ίδιου νόμου. 

ε) Συγκεντρώνει και ελέγχει τα στοιχεία παρακολούθη¬ 
σης εκτέλεσης των πράξεων (μηνιαία και τριμηνιαία δελ¬ 
τία παρακολούθηση) που υποβάλλουν οι τελικοί δικαιού¬ 
χοι και μεριμνά για την καταχώρισή τους στο ΟΠΣ. Συ¬ 
νεργάζεται με τη διαχειριστική αρχή του ΚΠΣ καιτηνΑρχή 
Πληρωμής για το περιεχόμενο των στοιχείων που οι τελι¬ 
κοί δικαιούχοι υποβάλλουν στα μηνιαία και τριμηνιαία 
δελτία παρακολούθησης. 

στ) Παρακολουθεί τους τελικούς δικαιούχους σχετικά 
με την τήρηση των υποχρεώσεων που έχουν αναλάβει, 
καθώς και την πορεία των πράξεων που εκτελούν, ιδίως 
όσον αφορά το φυσικό, τεχνικό και οικονομικό αντικείμε¬ 
νο, το χρονοδιάγραμμα και τις προοπτικές του καθώς και 
τις υποχρεώσεις για τη δημοσιότητα, την τήρηση χωρι¬ 
στής λογιστικής μερίδας για το έργο και την τήρηση των 
πολιτικών. 

2. Παρακολουθεί την πορεία εφαρμογής των μέτρων 
και τις προοπτικές τους και επεξεργάζεται προτάσεις 
βελτίωσης. 

3. Μεριμνά για την παροχή στοιχείων προόδου εκτέλε¬ 
σης των πράξεων στις αρμόδιες για τη χρηματοδότηση 
δημόσιες υπηρεσίες. 

4. Για τα έργα που η εκτέλεσή τους διέπεται από το Ν. 
1418/1984, εξετάζει και προτείνει την προέγκριση των 
σταδίων εξέλιξής τους που αναφέρονται στην απόφαση 
ένταξης. 

5. Προτείνει μέτρα υποστήριξης των τελικών δικαιού¬ 
χων προκειμένου να ανταποκριθούν στις υποχρεώσεις 
τους. 

Μονάδα Β2' Παρακολούθησης και Διαχείρισης: Άξονες 
3,4,5 

Έχει τις αντίστοιχες αρμοδιότητες με τη μονάδα Β1 σε 
ότι αφορά τις δράσεις του Άξονα 3 «Ανάπτυξη και Απα¬ 
σχόληση στην Ψηφιακή Οικονομία», του Άξονα 4 «Επικοι¬ 
νωνίες» και του Άξονα 5 «Τεχνική Βοήθεια». 

Μονάδα Γ Ελέγχου 

1. Μεριμνά για την πραγματοποίηση των ελέγχων που 
προβλέπονται στο άρθρο 6 του Ν. 2860/2000 και ειδικό¬ 
τερα: 

α. Ελέγχει την τήρηση της ισχύουσας νομοθεσίας κατά 
το στάδιο προετοιμασίας εκτέλεσης της πράξης, κατά 
την υποβολή της πρότασης ένταξης του έργου ή και μετά 
την ένταξή της στο επιχειρησιακό πρόγραμμα. Ειδικά για 
τα έργα που η εκτέλεσή τους διέπεται από το Ν. 1418/ 
1984, ελέγχει προληπτικά την τήρηση της νομιμότητας 
στα οριζόμενα στάδια εξέλιξης της πράξης στην απόφα¬ 
ση ένταξης. 

β. Κατά τη διάρκεια εκτέλεσης των πράξεων ελέγχει τη 
νομιμότητα και κανονικότητα των δαπανών, την αξιοπι- 

στία των πληροφοριών και οικονομικών στοιχείων που δη¬ 
λώνονται από τον τελικό δικαιούχο στα πλαίσια των μηνι¬ 
αίων και τριμηνιαίων δελτίων παρακολούθησης, την τή¬ 
ρηση των δεσμεύσεων που έχει αναλάβει ο τελικός δικαι¬ 
ούχος κατά την ένταξη του έργου στο επιχειρησιακό 
πρόγραμμα και την τήρηση των κανόνων δημοσιότητας 
σύμφωνα με τους ισχύοντες κανόνες και διατάξεις. 

γ. Πραγματοποιεί ελέγχους στις πράξεις μετά τη γνω¬ 
στοποίηση ολοκλήρωσης από τοντελικό δικαιούχο καιεκ- 
δίδει τη βεβαίωση τήρησης των υποχρεώσεων του τελι¬ 
κού δικαιούχου. 

2. Αξιολογεί τα αποτελέσματα των ελέγχων και εισηγεί- 
ται τη λήψη των απαραίτητων μέτρων για βελτίωση του 
συστήματος διαχείρισης και ελέγχου και μέτρα για την 
υποστήριξη των τελικών δικαιούχων προκειμένου να 
ανταποκρίνονται στις υποχρεώσεις τους. 

3. Ελέγχει τις λειτουργίες της ειδικής υπηρεσίας σε 
σχέση με θέματα που θέτουν η Αρχή Πληρωμής, η επι¬ 
τροπή Δημοσιονομικού ελέγχου και τα ελεγκτικά όργανα 
της Ευρωπαϊκής Ένωσης. 

4. Στις περιπτώσεις που υπάρχουν βάσιμες ενδείξεις 
για την ύπαρξη παρατυπιών μεριμνά για την εφαρμογή 
της παραγράφου 6του άρθρου 6του Ν. 2860/2000 με την 
άμεση συγκρότηση ελεγκτικού οργάνου, τη διενέργεια 
του ελέγχου και την έκδοση του σχετικού πορίσματος. 

5. Μεριμνά για την καταχώριση των πορισμάτων ελέγ¬ 
χων στο ΟΠΣ. 

Μονάδα Δ' Οργάνωσης - Υποστήριξης 

1. Μεριμνά για την κατάρτιση του προγράμματος ενερ¬ 
γειών τεχνικής βοήθειας-στήριξης και υποστηρίζει το έρ¬ 
γο της διαχειριστικής αρχής στην εκτέλεση των ενεργει¬ 
ών αυτών μετά την έγκρισή τους. Τηρείτο οικονομικά και 
τεχνικά στοιχεία των ενεργειών αυτών. 

2. Οργανώνει και λειτουργεί γραφείο ΟΠΣ, το οποίο σε 
συνεργασία με την αντίστοιχη μονάδα της διαχειριστικής 
αρχής του ΚΠΣ έχει την ευθύνη για την ορθή και απρό¬ 
σκοπτη λειτουργία του ΟΠΣ στην ειδική υπηρεσία και πα¬ 
ρέχει υποστήριξη προς τους χρήστες για την ορθή χρήση 
και λειτουργία του. Επίσης παρέχει τεχνική υποστήριξη 
για τη λειτουργία του εξοπλισμού και του λογισμικού κα¬ 
θώς και υποστήριξη στο προσωπικό της ειδικής υπηρε¬ 
σίας (εκπαίδευση κ.λ.π.). Επίσης οργανώνει και λειτουρ¬ 
γεί γραφείο πληροφοριών για την παροχή άμεσης ενημέ¬ 
ρωσης και κατευθύνσεων στους ενδιαφερομένους για 
θέματα του επιχειρησιακού προγράμματος. 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες 
της διαχειριστικής αρχής. 

4. Μεριμνά για την οργάνωση των συνεδριάσεων της 
Επιτροπής Παρακολούθησης. 

5. Τηρείτο πρωτόκολλο και το αρχείο της Ειδικής Υπη¬ 
ρεσίας, έχει την ευθύνη διακίνησης των εγγράφων, και 
την εν γένει γραμματειακή υποστήριξη των μονάδων και 
του προσωπικού της. 

Άρθρο 4 

Προσωπικό της Υπηρεσίας Διαχείρισης Επιχειρησιακού 
Προγράμματος «Κοινωνία της Πληροφορίας» 

1. Η στελέχωση της Υπηρεσίας Διαχείρισης του Επιχει¬ 
ρησιακού Προγράμματος «Κοινωνία της Πληροφορίας» 
γίνεται με προσωπικό αποκλειστικής και πλήρους απα¬ 
σχόλησης, σύμφωνα μετο άρθρο 7 παρ. 2του 2860/2000. 


2. Το προσωπικό της Υπηρεσίας Διαχείρισης Επιχειρη¬ 
σιακού Προγράμματος «Κοινωνία της Πληροφορίας» 
ανέρχεται σε 40 άτομα, εκ των οποίων δύο (2) τουλάχι¬ 
στον στο γραφείο ΟΠΣ, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 30 άτομα 
Β. Κατηγορία Τεχνολογικής Εκπαίδευσης, 4 άτομα 
Γ. Κατηγορίας Δευτεροβάθμιας Εκπαίδευσης, 6 άτομα 
Κατά τα λοιπά ισχύει η απόφασή μας 41637/ΔΙΟΕ 769/ 
8 . 12.2000 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 2/20658/0022 (2) 

Έγκριση χρησιμοποίησης υπαλλήλωντης Γ.Γ.ΕΣΥΕ μονί¬ 
μων και επί συμβάσει για την απασχόλησή τους με την 
επεξεργασία των στοιχείων της Βασικής Έρευνας 
Διάρθρωσης Γεωργικών και Κτηνοτροφικών Εκμεταλ¬ 
λεύσεων έτους 1999/2000, (Απογραφή Γεωργίας-Κτη- 
νοτροφίας) πέραν του κανονικού και του συνήθους 
υπερωριακού ωραρίου εργασίας των Δημοσίων Υπη¬ 
ρεσιών και καθορισμός της κατ’ αποκοπήν αμοιβής 
τους. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις: 

α.-του Ν.Δ. 3627/56 «περί οργανώσεως της ΕΣΥΕ»,του 
Π.Δ. 1143/80 «περί 

Οργανισμού της Γ.Γ. ΕΣΥΕ και του Π.Δ 226/2000(ΦΕΚ 
195/τ.Α'/8.9.2000) «Οργανισμός Γ.Γ. ΕΣΥΕ», 
β.-του Ν. 1558/85 «Κυβέρνηση και Κυβερνητικά Όργα¬ 
να», του Ν.2081/92 και του άρθρ.1 του Ν.2469/97 «περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις», 

γ.- του άρθρου 9 (παρ. 4 και 6) του Ν. 2392/96 «Πρό¬ 
σβαση της Γ.Γ. ΕΣΥΕ σε διοικητικές πηγές κλπ.». 

δ.- του άρθρου 22 του Ν.2362/95 «περί Δημοσίου Λογι¬ 
στικού», 

ε.- του άρθρου 40 του Ν.849/78 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας», όπως συμπληρώθηκε με το 
άρθρο 8 του Ν.2129/93 με θέμα «Αύξηση συντάξεων και 
άλλες διατάξεις», 

2. -Την 11492/Γ-440/17.8.99 κοινή υπουργική απόφαση 
με θέμα «Ανάθεση, έγκριση και προκήρυξη διενέργειας 
της Βασικής έρευνας Διάρθρωσης των Γεωργικών και 
Κτηνοτροφικών Εκμεταλλεύσεων και της Απασχόλησης 
του Πληθυσμού σ’ αυτές (Απογραφή Γεωργίας - Κτηνο¬ 
τροφίας) έτους 1999/2000», 

3. -Το 212/99 Π.Δ. «περί διενέργειας της Βασικής έρευ¬ 
νας Διάρθρωσης των Γεωργικών και Κτηνοτροφικών Εκ¬ 
μεταλλεύσεων και της Απασχόλησης του Πληθυσμού σ’ 
αυτές (Απογραφή Γεωργίας - Κτηνοτροφίας) έτους 
1999/2000», 

4. - Τα 9621009 και 9621018 συμβόλαια που έχουν υπο¬ 
γράφει μεταξύ της Γ.Γ.ΕΣΥΕ και της ΕυΒΟδΤΑΤ, 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. - Την 1039386/441/Α 0006/21.4.2000 απόφαση του 
Υπουργού Οικονομικών με θέμα «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών», 

6. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους εβδομήντα οκτώ εκατομ¬ 
μυρίων οκτακόσιων δέκα χιλιάδων (78.810.000) δρχ. που 
θα βαρύνει τις πιστώσεις του τακτικού προϋπολογισμού 
της Γ.Γ.ΕΣΥΕ, οικονομ. έτους 2001 και συγκεκριμένα τον 
ΚΑΕ 5354 του ειδικού φορέα 13-610, 

7. -Το γεγονός ότι: 

α) Για την εκτέλεση των παραπάνω εργασιών εισρέει 
συνάλλαγμα στη Χώρα σε ΕΥΡΩ. 

β) Δεν πρόκειται για υπερωριακή εργασία σύμφωνα με 
τις διατάξεις του άρθρου 18 του Ν.2470/97. 

γ) Η δαπάνη για τις εργασίες θα καλυφθεί εξολοκλήρου 
απότα αποσταλλόμενα απάτην ΕΙϋΒΟδΤΑΤποσά σε ΕΥΡΩ. 

8. - Σχετική εισήγηση της Δ/νσης Στατιστικών Πρωτογε¬ 
νή Τομέα, αποφασίζουμε: 

I. - Εγκρίνουμε τη χρησιμοποίηση υπαλλήλων της Γ.Γ. 
ΕΣΥΕ, μονίμων και με σύμβαση Ι.Δ. οι οποίοι απασχολήθη¬ 
καν και θα απασχολούνται κατά το χρονικό διάστημα από 
1.1.2001 μέχρι και 31.12.2001 με την επεξεργασία των 
στοιχείων και συγκεκριμένα με την ενοποίηση του υλικού 
των Νομών τους ελέγχους στο ενοποιημένο υλικό, την πι- 
νακοποίηση των στοιχείων και τον έλεγχο εθνικής σειράς 
των πινάκων της Απογραφής Γεωργίας Κτηνοτροφίας 
1999/2000 καθώς και την παρουσίαση των στοιχείων της 
και καθορίζουμε την κατ’ αποκοπή αμοιβή τους, ως εξής: 

1) 2 υπάλληλοι X 12 μήνες X 80.000 δρχ./ανά μήνα = 
1.920.000 δρχ. 

2) 4 υπάλληλοι X 6 μήνες X 80.000 δρχ./ανά μήνα = 
1.920.000 δρχ. 

3) 2 υπάλληλοι X 12 μήνες X 70.000 δρχ./ανά μήνα = 
1.680.000 δρχ. 

4) 5 υπάλληλοι X 9 μήνες X 70.000 δρχ./ανά μήνα = 
3.150.000 δρχ. 

5) 5 υπάλληλοι X 6 μήνες X 70.000 δρχ./ανά μήνα = 
2.100.000 δρχ. 

6) 62 υπάλληλοι X 12 μήνες X 60.000 δρχ./ανά μήνα = 
44.640.000 δρχ. 

7) 110 υπάλληλοι X 3 μήνες X 60.000 δρχ./ανά μήνα 
= 19.800.000 δρχ. 

8) 30 υπάλληλοι X 2 μήνες X 60.000 δρχ./ανά μήνα = 
3.600.000 δρχ. 

Η παραπάνω δαπάνη που ανέρχεται στο ποσό των 
εβδομήντα οκτώ εκατομμυρίων οκτακόσιων δέκα χιλιά¬ 
δων (78.810.000) δρχ. θα καλυφθεί εξ ολοκλήρου από εμ¬ 
βάσματα της Ε.Ε. τα οποία θα σταλούν σε λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ.ΕΣΥΕ (ειδ. 
φορέας 13-610 και ΚΑΕ 5354). 

II. - Ο ορισμός των υπαλλήλων της Γ.Γ.ΕΣΥΕ, που απα¬ 
σχολούνται και θα απασχοληθούν με την Απογραφή Γε¬ 
ωργίας- Κτηνοτροφίας, πέραν του κανονικού και του συ¬ 
νήθους υπερωριακού ωραρίου εργασίας των Δημοσίων 
Υπηρεσιών, γίνεται με απόφαση του Γενικού Γραμματέα 
ΕΣΥΕ. 


III. - Η απόφαση αυτή να ισχύσει αναδρομικά από 
1 . 1 . 2001 . 

IV. - Η παραπάνω απόφαση να δημοσιευθεί στην Εφημε¬ 
ρίδα της Κυβέρνησης. 

Αθήνα, 27 Απριλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 
-♦- 

Αριθ. Δ17α/08/27/Φ.2.5 (3) 

Τροποποίηση της απόφασης συγκρότησης της Επιτρο¬ 
πής Μητρώου Εργοληπτικών Επιχειρήσεων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 8 του άρθρου 4 του Ν. 2229/ 
1994 «Τροποποίηση και συμπλήρωση του Ν. 1418/1984 
και άλλες διατάξεις» (ΦΕΚ Α 138). 

2. Τις διατάξεις του άρθρου 1 του Π.Δ/τος 472/1985 (Α' 
168), όπως αυτό τροποποιήθηκε με το άρθρο 1 του 
Π.Δ/τος 368/1994 (Α'201) και το άρθρο μόνο του Π.Δ/τος 
102/1995 (Α'63). 

3. Την απόφασή μας αριθμ. Δ17α/10/2/Φ.2.5/11.1.2000 
«Συγκρότηση της Επιτροπής Μητρώου Εργοληπτικών 
Επιχειρήσεων (ΜΕΕΠ)» (Β' 198), όπως τροποποιήθηκε με 
την αριθμ. Δ17α/03/43/Φ.2.5/7.8.2000 (Β' 1041). 

4. Το γεγονός της αποχώρησης από την υπηρεσία λόγω 
συνταξιοδότησης του μέλους της Επιτροπής Παναγιώτη 
Μοντέλα, αποφασίζουμε: 

Τροποιοιούμε την παράγραφο 1δ της απόφασής μας 
αριθμ.Δ17α/10/2/ Φ.2.5/11.1.2000, όπως αυτή ισχύει μετά 
την αριθμ. Δ17α/03/43/Φ.2.5/ 7.8.2000 και ορίζουμε μέλος 
της Επιτροπής Μητρώου Εργοληπτικών Επιχειρήσεων 
(ΜΕΕΠ) την Ελένη Δρακουλάκου, υπάλληλο του κλάδου 
ΠΕΔ/κού-Οικ/κού με βαθμό Α', σε αντικατάσταση του Πα¬ 
ναγιώτη Μοντέλα. 

Κατά τα λοιπά εξακολουθεί να ισχύει η απόφασή μας 
αριθμ. Δ170/10/2/Φ.2.5/11.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2001 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθ.Φ.5/Β3/1328 (4) 

Ορισμός Σχολείων Πρωτοβάθμιας Εκπαίδευσης για πρα¬ 
κτική άσκηση φοιτητών των ΠαιδαγωγικώνΤμημάτων 

Δημοτικής Εκπαίδευσης & Νηπιαγωγών Φλώρινας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τα Π.Δ. 544/89 (Α' 231) & 99/93 (Α' 46) «Ίδρυση, ορ¬ 
γάνωση και λειτουργία των Παιδαγωγικών Τμημάτων Δη¬ 
μοτικής Εκπαίδευσης και Νηπιαγωγώντου Αριστοτελείου 
Πανεπιστημίου Θεσσαλονίκης - Παιδαγωγική Σχολή Φλώ¬ 
ρινας». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Το αριθ. 193/14-3-2001 έγγραφο του Αριστοτελείου 
Πανεπιστημίου Θεσσαλονίκης (Παιδαγωγική Σχολή Φλώ¬ 
ρινας). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

Ορίζουμε όλα τα Δημοτικά σχολεία και τα Νηπιαγωγεία 
της Φλώρινας καθώς και της υπαίθρου της Φλώρινας για 
την πρακτική άσκηση (105) φοιτητών - τριών των Παιδα¬ 
γωγικών Τμημάτων Δημοτικής Εκπαίδευσης και Νηπια¬ 
γωγών της Παιδαγωγικής Σχολής Φλώρινας του Αριστο- 
τελείου Πανεπιστημίου Θεσσαλονίκης οι οποίοι θα ασκη¬ 
θούν σ’ αυτά καθ’ όλη τη διάρκεια του χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάΐου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 44143 (5) 

Λεπτομέρειες εφαρμογής της Κοινής Υπουργικής Από¬ 
φασης 40420/28-2-2001 «Διοικητικά μέτρα μείωσης 
περιβαλλοντικής επιβάρυνσης και στήριξης της βαμ¬ 
βακοκαλλιέργειας για την εμπορική περίοδο 2001- 
2002». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις: 

α).Του άρθρου 1 παρ.1,2,3του Ν. 1338/83 «Εφαρμογή 
του κοινοτικού δικαίου» (Α34) όπως τροποποιήθηκε με το 
άρθρο 6 του Ν. 1440/84 «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Κοινότητας Άνθρακος καιΧάλυβος και του Οργα¬ 
νισμού Εφοδιασμού «ΕΥΡΑΤΟΜ» (Α 70) και του άρθρου 
65του Ν.1892/1990 (Α 101). 

β). Του άρθρου 22 παρ.3 του Ν.992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 

γ). Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΦΕΚΑ' 137) όπως προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚΑ' 154) και τροποποιήθη¬ 
κε από το άρθρο 1 παρ.2 α του Ν.2469/97 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ Α' 38). 

2) Της υπ.αριθμ. 40420/28.2.2001 (ΦΕΚ 311 Β' /23-3- 
2001) Κοινής Υπουργικής Απόφασης. 

«Διοικητικά μέτρα μείωσης περιβαλλοντικής επιβάρυν¬ 
σης και στήριξης της βαμβακοκαλλιέργειας για την εμπο¬ 
ρική περίοδο 2001-2002». 

3) Της υπ’ αριθ. 353001/13.4.2000 Κοινής Απόφασης 
του Πρωθυπουργού και του Υπουργού Γεωργίας «Ανάθε¬ 
ση αρμοδιοτήτων στους Υφυπουργούς Γεωργίας Ευάγ¬ 
γελο Αργύρη και Φώτη Χατζημιχάλη» (ΦΕΚ 566/Β /20-4- 
2000 ). 


4) Την έναρξη και εξέλιξη των καλλιεργητικών φροντί¬ 
δων για τη σπορά του βάμβακος της περιόδου 2001/2002 
που επιβάλλει την επίσπευση λήψης των εν λόγω περι¬ 
βαλλοντικών μέτρων. 

5) Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη, αποφασί¬ 
ζουμε: 

Για την εμπορική περίοδο 2001/2002 στα πλαίσια εφαρ¬ 
μογής της ΚΥΑ 40420/28-2-2001 ισχύουν διαδικασίες και 
μέτρα ελέγχου ως ακολούθως: 

1. Ο Οργανισμός Βάμβακος καταρτίζει, σύμφωνα με το 
αρχείο παραγωγών του έτους 2000 κατά νομό και κοινό¬ 
τητα, καταστάσεις όπου εμφανίζεται η έκταση που οι πα¬ 
ραγωγοί δικαιούνται να καλλιεργήσουν. 

2.0 Οργανισμός Βάμβακος καταρτίζει καταστάσεις κα¬ 
τά κοινότητα όπου εμφανίζεται η πρόθεση καλλιέργειας 
των παραγωγών για την περίοδο 2001. 

3. Ο Οργανισμός Βάμβακος αποστέλλει τις αναφερό- 
μενες στα ανωτέρω σημεία 1 και 2 καταστάσεις, θεωρη¬ 
μένες σε δύο (2) αντίγραφα, στα γραφεία Αγροτικής Ανά¬ 
πτυξης των Νομαρχιακών Αυτοδιοικήσεων και προβαίνει 
στον υπολογισμό της έκτασης κατά κοινότητα που προ¬ 
κύπτει βάσει των καταστάσεων αυτών. 

4. Οι Δ/νσεις Αγροτικής Ανάπτυξης αποστέλλουν τις κα¬ 
ταστάσεις του ανωτέρω σημείου 3 στις Ενώσεις Γεωργι¬ 
κών Συνεταιρισμών των Νομαρχιακών Αυτοδιοικήσεων 
για ενημέρωση και συμπλήρωση των δηλώσεων Ο.Σ.Δ.Ε 
2001 . 

5. Κατά την συμπλήρωση των αιτήσεων - δηλώσεων θα 
πρέπει το σύνολο των δηλουμένων στρεμμάτων στο 
έντυπο της Ομάδας 6 για το βαμβάκι να συμπίπτει με αυ¬ 
τό της πρώτης σελίδας της αίτησης - δήλωσης (Συγκε¬ 
ντρωτικά στοιχεία εκμετάλλευσης) όπως αυτό προκύπτει 
βάσει των αναφερομένων στην Κ.Υ.Α. 40420/28-2-2001. 

Επιπλέον, εφόσον η έκταση που δικαιούται να καλλιερ¬ 
γήσει κάθε παραγωγός βάσει των προβλεπομένων στην 
Κ.Υ.Α. 40420/28-2-2001 δεν συμπίπτει με την έκταση που 
εμφανίζεται στις καταστάσεις πρόθεσης καλλιέργειας, 
λαμβάνεται υπόψη κατά την συμπλήρωση της αίτησης - 
δήλωσης του Ο.Σ.Δ.Ε 2001 η μικρότερη έκτων δύο ανω¬ 
τέρω εκτάσεων. 

6. Οι Δ/νσεις Γ εωργίας - Αγρ.Ανάπτυξης των Νομαρχια¬ 
κών Αυτοδιοικήσεων διαβιβάζουν στις Ενώσεις Γεωργι¬ 
κών Συνεταιρισμών καταστάσεις κατά Κοινότητα ή Δήμο 
των βαμβακοπαραγωγών (Ονοματεπώνυμο, αριθμ.ταυ- 
τότητας, δικαιούμενα στρέμματα σύμφωνα με τις δε¬ 
σμεύσεις τους) που εμπίπτουν στις εξαιρέσεις της παρα¬ 
γράφου 2 (α), 2 (δ), 2 (ε) της Κ.Υ.Α. 40420/28.2.2001 

7. Για τους παραγωγούς που εμπίπτουν στην παρ.2 (γ) 
της Κ.Υ.Α 40420/28-2-2001 και οι οποίοι ανήκουν σε Ομά¬ 
δες Παραγωγών Βάμβακος (Ο.Π.Β.) που εντάχθηκαν σε 
προγράμματα προμήθειας βαμβακοσυλλεκτικών μηχα¬ 
νών από το 1991 και μετά, συντάσσονται καταστάσεις με 
τα ελάχιστα όρια της καλλιεργούμενης έκτασης κατά μέ¬ 
λος και στο σύνολο της ομάδας και υποβάλλονται στις Δι¬ 
ευθύνσεις Γ εωργίας - Αγροτικής Ανάπτυξης από τις διοι¬ 
κήσεις των Ο.Π.Β. 

Οι Δ/νσεις Γεωργίας - Αγροτικής Ανάπτυξης επικυρώ¬ 
νουν, διασταυρώνοντας με τα στοιχεία του αρχείου τους, 
την ακρίβεια της δηλούμενης συνολικής έκτασης της 
Ο. Π. Β. Οι επικυρωμένες καταστάσεις αποστέλλονται στις 
Ενώσεις Γεωργικών Συνεταιρισμών. 

8. Παραγωγοί της παραγράφου 3.β.ΙΙ της Κ.Υ.Α 
40420/28-2-2001 που έχουν καλλιεργητικό προηγούμενο 
και εντάσσονται από 1/1/96 και μέχρι την καταληκτική 
ημερομηνία υποβολής της αίτησης - δήλωσης του 
Ο.Σ.Δ. Ε για την εμπορική περίοδο 2001 /2002 ως διάδοχοι 
γεωργοί σύμφωνα με το πρόγραμμα «πρόωρης συντα- 
ξιοδότησης αγροτών» (ΚΑΝ. 2079/92 και ΚΑΝ. 1257/99) 
μπορούν να καλλιεργήσουν εκτός από τη δική τους έκτα¬ 
ση και όση από την έκταση του πρόωρα συνταξιοδοτηθέ- 
ντος δεν είχε καλλιεργηθεί με βαμβάκι από την 1/1/96 και 
μετά. 

9. Γιατις περιπτώσεις κληρονομικής διαδοχής - κληρο¬ 
νομικής μεταβίβασης θα λαμβάνονται υπόψη τα δικαιο- 
λογητικά που κατατίθενται σε ανάλογες περιπτώσεις κα¬ 
τά την υποβολή των αιτήσεων - δηλώσεων του Ο.Σ.Δ.Ε. 

10. Για τον υπολογισμό του μέσου όρου της έκτασης 
των παραγωγών που έχουν καλλιεργήσει βαμβάκι μία, 
δύο, τρεις, τέσσερις ή πέντε χρονιές κατά την πενταετία 
1995-1999, διαιρείται η έκταση που κάθε παραγωγός καλ¬ 
λιέργησε συνολικά κατά τα έτη αυτά μετον αριθμό 1,2,3,4 
ή 5 αντίστοιχα. 

Για τον υπολογισμό της έκτασης των παραγωγών που 
καλλιέργησαν το έτος 2000 και δεν έχουν καλλιεργητικό 
προηγούμενο την πενταετία 1995 -1999 λαμβάνεται υπό¬ 
ψη μόνο η έκταση που καλλιεργήθηκε το 2000. 

11. Στις περιπτώσεις κατά τις οποίες υπάρχουν εκ μέ¬ 
ρους των παραγωγών αμφισβητήσεις ως προς τα δημο- 
σιευθέντα στοιχεία του μέσου όρου καλλιέργειας, τις 
εξαιρέσεις από τις μειώσεις των καλλιεργούμενων εκτά¬ 
σεων καθώς και άλλες περιπτώσεις, οι Δ/νσεις Γεωργίας 
- Αγρ.Ανάπτυξης σε συνεργασία με τα αρμόδια Περιφε¬ 
ρειακά γραφεία του Οργανισμού Βάμβακος εξετάζουν 
άμεσα τις περιπτώσεις αυτές προκειμένου να βεβαιωθεί 
οριστικά η έκταση που μπορούν να καλλιεργήσουν οι εν¬ 
διαφερόμενοι, πάντα στα πλαίσια των υφισταμένων δια¬ 
τάξεων. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 4 Μαΐου 2001 

Ο ΥΦΥΠΟΥΡΓΟΣ 

Β. ΑΡΓΥΡΗΣ 

- ♦ - 

Αριθ.ΔΥΙ δ/5696 (6) 

Διορισμός μελών της Επιτροπής Ναρκωτικών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1729/1987 (ΦΕΚ 144/1987 τ. Α') 
«Καταπολέμηση της διάδοσης των Ναρκωτικών». 

2. Την απόφασή μας Φ. 18/46/Β. 1039/29-1-88 (ΦΕΚ 
87/1988 τ. Β') «Εσωτερικός Κανονισμός της Επιτροπής 
Ναρκωτικών». 

3. Τις υποβληθείσες αρμοδίως προτάσεις, αποφασί¬ 
ζουμε: 

1. Διορίζουμε μέλη της Επιτροπής Ναρκωτικών του 
Υπουργείου Υγείας και Πρόνοιας, πλην του λόγω θέσης 
Προϊσταμένου της Δ/νσης Φαρμάκων και Φαρμακείων 


του Υπουργείου Υγείας και Πρόνοιας, αναπληρούμενο 
από το νόμιμο αναπληρωτή του τα κατωτέρω πρόσωπα: 

α. Ραμπαβίλα Ανδρέα, Καθηγητή Ψυχιατρικής, Δ/ντή Α' 
Πανεπ. Ψυχιατρικής Κλινικής Νοσοκομείου «ΑΙΓΗΝΗ- 
ΤΕΙΟ», ως εκπρόσωπο του Δευτεροβάθμιου Επιστημονι¬ 
κού Συμβουλίου του Εθνικού Οργανισμού Φαρμάκων με 
αναπληρώτριά του την Θερμού Κυριακή, αναπληρώτρια 
Καθηγήτρια Φαρμακολογίας του Πανεπιστημίου Κρήτης. 

β. Για το γνωστικό αντικείμενο της Φαρμακευτικής Χη¬ 
μείας τον Παπαϊωάννου Γεώργιο, Καθηγητή Φαρμακευτι¬ 
κής Χημείας του Πανεπιστημίου Αθηνών με αναπληρωτή 
του τον Φώσκολο Γεώργιο, ομοίως. 

γ. Γ ια το γνωστικό αντικείμενο της Φαρμακολογίας την 
Καραγεωργίου Χαρ., Καθηγήτρια Φαρμακολογίας του 
Πανεπιστημίου Αθηνών με αναπληρώτρια της τη Νταϊφώ- 
τη Ζωή, ομοίως. 

δ. Για το γνωστικό αντικείμενο της Τοξικολογίας τον 
Κουτσελίνη Αντώνιο, Καθηγητή Τοξικολογίας του Πανε¬ 
πιστημίου Αθηνών με αναπληρώτριά της την Σπηλιοπού- 
λου X., Αναπληρώτρια Καθηγήτρια, ομοίως. 

ε. Γ ια το γνωστικό αντικείμενο της Ψυχιατρικής τον Αλε- 
βίζο Βασίλειο, Αναπληρωτή Καθηγητή Ψυχιατρικής του 
Πανεπιστημίου Αθηνών με αναπληρωτή του τον Μπίτσιο 
Παν., Λέκτορα Ψυχιατρικής του Πανεπιστημίου Κρήτης. 

στ. Φλώρο Αναστάσιο, Αστυνομικός Υποδιευθυντής της 
Ελληνικής Αστυνομίας με αναπληρωτή του τον Δικόπου- 
λο Ιωάννη, Αστυνόμο Α', ομοίως. 

2. Γραμματέατης Επιτροπής ορίζουμε την Παπανικολή 
Ζωή, υπάλληλο του Κλάδου ΠΕ Φαρμακοποιών, που υπη¬ 
ρετεί στη Δ/νση Φαρμάκων και Φαρμακείων του Υπουρ¬ 
γείου Υγείας και Πρόνοιας. 

3. Η θητεία των ανωτέρω διοριζομένων θα είναι για δύο 
χρόνια. 

4. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Μαΐου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 


-♦- 

Αριθ. 5171 (7) 

Συγκρότηση Επιτροπών Επίλυσης Οικονομικών Διαφο¬ 
ρών Προπονητών Καλαθοσφαίρισης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α. Του Α.Ν. 397/68 «Περί επανασυστάσεωςτης Γενικής 
Γραμματείας Αθλητισμού και των αρμοδιοτήτων αυτής». 

Β. Του Ν. 1558/85 «Κυβέρνηση και Κυβερνητικά Όργα¬ 
να» όπως τροποποιήθηκε και ισχύει. 

Γ. Του Ν. 2725/99 «Ερασιτεχνικός και Επαγγελματικός 
Αθλητισμός και άλλες διατάξεις». 

2. Την υπ’ αριθμ. 41556/23.10.92 απόφαση του Υπουρ¬ 
γού Πολιτισμού «Κανονισμός Προπονητών Καλαθοσφαί¬ 
ρισης» (ΦΕΚ658/Β/19.11.92) όπως ισχύει σήμερα. 

3. Την υπ’ αριθμ. ΥΠΠΟ/ΔΙΟΙΚ/Α1/20261 απόφαση του 

Πρωθυπουργού καιτου Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού» (ΦΕΚ 571/ 
Β/21.4.2000). 

4. Το υπ’ αριθμ. 907/23.2.2001 έγγραφο της Ελληνικής 
Ομοσπονδίας Καλαθοσφαίρισης (ΕΟΚ) και το υπ’ αριθμ. 
3887/12.3.2001 και 3637/17.11.2000 έγγραφα του Συνδέ¬ 
σμου Ελλήνων Προπονητών Καλαθοσφαίρισης (Σ.Ε.Π.Κ.), 
αποφασίζουμε: 

Οι προβλεπόμενες από το άρθρο 8 της Υπουργικής 
Απόφασης 41556/92 «Κανονισμός Προπονητών Καλαθο¬ 
σφαίρισης» Επιτροπές Επίλυσης Οικονομικών Διαφορών 
Προπονητών Καλαθοσφαίρισης συγκροτούνται ως εξής.: 

1. Α] ΠΡΩΤΟΒΑΘΜΙΑ ΕΠΙΤΡΟΠΗ 

1] ΒΙΝΤΖΗΛΑΙΟΣ ΜΙΧΑΛΗΣ, ΒΆνππρόεδρος της ΕΟΚ, 
ως Πρόεδρος με αναπληρωτή τον ΝΙΚΑΚΗ ΚΩΣΤΑ, μέλος 
του Δ.Σ. της ΕΟΚ. 

2] ΖΗΣΙΜΑΤΟΣ ΧΑΡΑΛΑΜΠΟΣ, Νομικός ως μέλος 

3] ΚΟΝΙΑΡΗΣ ΓΙΩΡΓΟΣ, Νομικός ως μέλος 

4] ΑΛΕΞΑΝΔΡΟΥ ΝΙΚΟΣ, Νομικός ως μέλος 

5] ΑΛΕΞΙΟΥ ΚΩΝΣΤΑΝΤΙΝΟΣ, Εκπρόσωπος του ΣΕΠΚ 
ως μέλος. 

Αναπληρωματικά μέλη της ανωτέρω επιτροπής ορίζο¬ 
νται οι κάτωθι: 

1] ΘΕΟΔΩΡΟΠΟΥΛΟΣ ΑΘΑΝΑΣΙΟΣ, Νομικός 

2] ΥΔΡΑΙΟΣ ΜΙΧΑΗΛ, Νομικός 

3] ΛΙΒΑΝΟΣ ΠΑΝΑΓΙΩΤΗΣ, Νομικός 

4] ΤΣΙΜΠΗΣ ΙΩΑΝΝΗΣ, Εκπρόσωπος του ΣΕΠΚ. 

Γραμματέας της Επιτροπής ορίζεται ο ΜΟΡΩΝΗΣ ΙΩ¬ 
ΑΝΝΗΣ, υπάλληλος της ΕΟΚ. 

Β. ΔΕΥΤΕΡΟΒΑΘΜΙΑ ΕΠΙΤΡΟΠΗ 

1 ] ΔΗΜΗΤΡΙΑΔΗΣ ΓΙΩΡΓΟΣ μέλοςτου Δ.Σ. της ΕΟΚ, ως 
Πρόεδρος με αναπληρωτή τον ΚΟΥΤΡΑΦΟΥΡΗ ΙΩΑΝΝΗ 
μέλος του Δ.Σ. της ΕΟΚ. 

2] ΜΑΣΤΟΡΑΚΟΣ ΓΙΩΡΓΟΣ, Νομικός, ως μέλος 

3] ΣΥΡΑΚΟΣ ΑΘΑΝΑΣΙΟΣ Νομικός, ως μέλος 

4] ΜΑΝΤΑΙΟΣ ΚΩΝΣΤΑΝΤΙΝΟΣ, Νομικός, ως μέλος 

5] ΑΠΟΣΤΟΛΙΔΗΣ ΝΙΚΟΛΑΟΣ εκπρόσωπος του ΣΕΠΚ, 
ως μέλος 

Αναπληρωματικά μέλη της ανωτέρω Επιτροπής ορίζο¬ 
νται οι κάτωθι: 

1] ΒΟΥΡΝΑΣ ΔΗΜΗΤΡΙΟΣ, Νομικός 

2] ΔΙΑΘΕΣΟΠΟΥΛΟΣ ΔΗΜΗΤΡΙΟΣ, Νομικός 

3] ΣΙΔΕΡΗΣ ΝΙΚΟΛΑΟΣ, Εκπρόσωπος ΣΕΠΚ 

2. Η θητεία των πραναφερομένων είναι διετής 

3. Η αποζημίωση των Προέδρων, μελών και γραμματέ¬ 
ων των ανωτέρω Επιτροπών βαρύνει τον Προϋπολογισμό 
της ΕΟΚ και ορίζεται σε πενήντα χιλιάδες (50.000) δρχ. 
ανα συνεδρίαση. 

Από τις διατάξεις της Απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2001 

Ο Γενικός Γραμματέας Αθλητισμού 
ΝΙΚΟΛΑΟΣ ΕΞΑΡΧΟΣ 


Αριθ. 8015/1 /142-β (8) 

Καθορισμός κλάσεων ενσήμου Ελληνικής Αστυνομίας 
από δραχμές σε ΕΥΡΩ. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 38 του Ν. 1884/90 (Α-81) 
«Ένσημο Ελληνικής Αστυνομίας». 

2. Τις διατάξεις του άρθρου 6 του Ν. 2018/92 (Α-33) 
«Ρύθμιση θεμάτων αστυνομικού προσωπικού του Υπουρ¬ 
γείου Δημόσιας Τάξεως και άλλες διατάξεις». 

3. Τις διατάξεις του Ν. 2842/2000 (Α-207) «Εισαγωγή 
του ΕΥΡΩ ως κοινή νομισματική μονάδα». 

4. Το υπ’ αριθμ. 8/1 από 15-3-2001 πρακτικό του Δ.Σ. του 
Ταμείου Αρωγής Αστυνομικών. 

5. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


1. Καθορίζουμε τις κλάσεις και το χρώμα του ενσήμου 
της Ελληνικής Αστυνομίας ως ακολούθως: 


α. Κλάση 

15 σεντς, 

χρώμα μπλε σκούρο 

(αντιστοιχούσα σε ένσημο 50 δρχ.) 

β. Κλάση 

23 σεντς, 

χρώμα κόκκινο 

( » σε ένσημο 80 δρχ.) 

γ.» 

35 σεντς. 

χρώμα κίτρινο 

( » » 120 δρχ.) 

δ.» 

44 σεντς, 

χρώμα καφέ 

( » » 150 δρχ.) 

ε.» 

1,5 ΕΥΡΩ 

» πράσινο 

( » » 500 δρχ.) 

στ.» 

3 ΕΥΡΩ 

» γκρι 

( » » 1.000 δρχ.) 

ζ·» 

15 ΕΥΡΩ 

» πορτοκαλί 

( » » 5.000 δρχ.) 

η.» 

30 ΕΥΡΩ 

» βυσσινί 

( » » 10.000 δρχ.) 


2. Το μέγεθος όλων των ανωτέρω κλάσεων καθορίζεται 
ως εξής: Ύψος 27,5 χιλιοστά, πλάτος 21 χιλιοστά. 

3. Κατά τη λήξη του έτους 2001 τα αποθέματα του ήδη 
χρησιμοποιουμένου ενσήμου Ελληνικής Αστυνομίας θα 
αποσταλούν στο Τ.Α.ΑΣ, με μέριμνα επιτροπών καταμέ¬ 
τρησης στις έδρες των Αστυν. Διευθύνσεων κατά Υπηρε¬ 
σία και θα καταστραφούν με μέριμνα επιτροπής του εν λό¬ 
γω Ταμείου. 

4. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2001 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 1349 (9) 

Έγκριση κανονισμού και άδεια σύστασης των αμοιβαίων 
κεφαλαίων «ΕΡΜΗΣ ΕΥΡΩΠΑΪΚΟ ΜΕΤΟΧΩΝ ΕΞΩΤΕ¬ 
ΡΙΚΟΥ» και «ΕΡΜΗΣ υ.8. ΤΕΘΗΝΟΕΟΘΥ ΜΕΤΟΧΩΝ 
ΕΞΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 2/239/18.4.2001) 

Αφού έλαβε υπόψη: 

1. Τις παραγράφους 1 και 2 του άρθρου 17 (α) του Ν. 
1969/1991 (ΦΕΚ Α167) «Εταιρείες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις», όπως τροποποιήθηκαν και συμπληρώθηκαν με τις 
παραγράφους 2 και 3 του άρθρου 2 του Π.Δ. 433/1993 
(ΦΕΚ 183). 

2. Την 1/71/2.4.1996 απόφαση του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 (ΦΕΚΑ167) «Εταιρείες επενδύσεων χαρτο¬ 
φυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

3. Την από 2.4.2001 αίτηση της διαχειρίστριας εταιρεί¬ 
ας «ΕΡΜΗΣ ΑΕ ΔΑ Κ» με τα υποβληθέντα σχέδια κανονι¬ 
σμών των εν λόγω αμοιβαίων κεφαλαίων και την από 
28.3.2001 επιστολή του θεματοφύλακα«ΕΜΠΟΡΙΚΗ ΤΡΑ¬ 
ΠΕΖΑ ΤΗΣ ΕΛΛΑΔΟΣ Α.Ε.». 

4. Σχετική εισήγηση του Γεωργίου Γκότση. 


ΑΠΟΦΑΣΙΖΕΙ ΟΜΟΦΩΝΑ 

Εγκρίνει τους κανονισμούς των αμοιβαίων κεφαλαίων 
«ΕΡΜΗΣ ΕΥΡΩΠΑΪΚΟ ΜΕΤΟΧΩΝ ΕΞΩΤΕΡΙΚΟΥ» και «ΕΡ¬ 
ΜΗΣ υ.5. ΤΕΟΗΝΟΕΟΟΥ ΜΕΤΟΧΩΝ ΕΞΩΤΕΡΙΚΟΥ» και 
παρέχει την άδεια της για τη σύσταση των εν λόγω αμοι¬ 
βαίων κεφαλαίων, τα οποία θα διαχειρίζεται η εταιρεία 
«ΕΡΜΗΣ ΑΕΔΑΚ» καιτων οποίων θεματοφύλακας θα είναι 
η «ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.». 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Α' Αντιπρόεδρος Ο Β' Αντιπρόεδρος 

ΓΕΩΡΓΙΟΣ ΦΛΩΡΟΣ ΑΛΕΞΑΝΔΡΟΣ ΒΟΥΣΒΟΥΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




